Lytse marters

De lytse marters (Latynske namme: Mustela) foarmje in skaai fan de klasse fan de sûchdieren (Mammalia), it skift fan 'e rôfdieren (Carnivora), de famylje fan 'e martereftigen (Mustelidae) en de ûnderfamylje fan 'e lytse marters (Mustelinae). 

Ta dit skaai hearre sechstjin soarten fine, lichtliddige en koartskonkige martereftigen, lykas de harmeling, de murd en de wezeling, dy't alletrije ek yn Fryslân foarkomme. De lytse marters spjalten harren likernôch 20 miljoen jier lyn, yn it Mioseen, ôf fan 'e oare martereftigen, en binne eins allegearre betûfte en opportunistyske jagers. De iennichste soarte dy't himsels troch spesjalisaasje beheind hat ta ien proai, is de Noardamerikaanske swartpoatmurd, dy't allinne mar prêrjehûnen bejaget. De lytse marters komme foar yn hiele Jeraazje en Noard-Amearika en yn dielen fan Súd-Amearika en de Súdeastaziatyske eilannen.

Soarten

 skaai lytse marters (Mustela)
 ûnderskaai Aziatyske wezelingen (Kolonokus)
 Japanske wezeling (Mustela itatsi)
 Javaanske wezeling (Mustela lutreolina)
 Sibearyske wezeling (Mustela sibirica)
 ûnderskaai bleatsoalwezelingen (Pocockictis)
 bleatsoalwezeling (Mustela nudipes)
 ûnderskaai harmelingen (Mustela)
 Amerikaanske harmeling (Mustela richardsonii)
 harmeling (Mustela erminea)
 Keninginne Sjarlotte-eilânske harmeling (Mustela haidarum)
 ûnderskaai Jeropeeske nertsen (Lutreola)
 Jeropeeske nerts (Mustela lutreola)
 ûnderskaai lytse wezelingen (Gale)
 berchwezeling (Mustela altaica)
 gielbúkwezeling (Mustela kathiah)
 Tonkinwezeling (Mustela tonkinensis)
 wezeling (Mustela nivalis)
  Egyptyske wezeling (Mustela nivalis subpalmata)
 ûnderskaai murden (Putorius)
 murd (Mustela putorius)
 fret (Mustela putorius furo)
 steppemurd (Mustela eversmannii)
 swartpoatmurd (Mustela nigripes)
 ûnderskaai swartstreekte wezelingen (Cryptomustela)
 swartstreekte wezeling (Mustela strigidorsa)


Kategory:Sûchdiereskaai
Kategory:Martereftige